CELEX: C2007/129/19
Language: et
Date: 2007-06-09 00:00:00
Title: Kohtuasi C-195/07: Eelotsusetaotlus, mille esitas Zala Megyei Bíróság (Ungari Vabariik) 10. aprillil 2007 — OTP Bank Rt., Merlin Gerin Zala Kft. versus Zala Megyei Közigazgatási Hivatal

9.6.2007   
            
            
               ET
            
            
               Euroopa Liidu Teataja
            
            
               C 129/11
            
         Eelotsusetaotlus, mille esitas Zala Megyei Bíróság (Ungari Vabariik) 10. aprillil 2007 — OTP Bank Rt., Merlin Gerin Zala Kft. versus Zala Megyei Közigazgatási Hivatal
   (Kohtuasi C-195/07)
   (2007/C 129/19)
   Kohtumenetluse keel: ungari
   Eelotsusetaotluse esitanud kohus
   Zala Megyei Bíróság
   Põhikohtuasja pooled
   
      Hageja: OTP Bank Rt. ja Merlin Gerin Zala Kft.
   
      Kostja: Zala Megyei Közigazgatási Hivatal
   Eelotsuse küsimused
   
               1.
            
            
               Kas „Ühinemisakti ”(Akt Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi ühinemistingimuste ja Euroopa Liidu aluslepingutesse tehtavate muudatuste kohta) artikli 24 alusel kohaldatava X lisa (1) 4. peatüki lõike 3 punktis a sätestatut, et „Ungari [võib] kohaldada kuni 31. detsembrini 2007 […] kohaliku ettevõtlusmaksu soodustust kuni 2 % maksustatavast summast […] 1990. aasta C. seaduse kohalike maksude kohta artiklite 6 ja 7 alusel”, võib tõlgendada nii, et
               
                           —
                        
                        
                           Ungarile tehti ajutine erand kohaliku ettevõtlusmaksu säilitamiseks, või nii, et
                        
                     
                           —
                        
                        
                           Ühinemisaktis tunnustati maksusoodustuste säilitamise võimaluse kaudu ühtlasi Ungari (ajutist) õigust ka kohaliku ettevõtlusmaksu kui maksuliigi säilitamisele?
                        
                     
         
               2.
            
            
               Kui vastus esimesele küsimusele on eitav, esitab siseriiklik kohus järgmise küsimuse:
               Millised on nõukogu kuuenda direktiivi (77/388/EMÜ) (2) korrektse tõlgenduse puhul need kriteeriumid, mis võimaldavad otsustada, et tegemist ei ole kumuleeruva käibemaksuna käsitletava maksuga kuuenda direktiivi artikli 33 tähenduses?
            
         
      (1)  ELT L 236, lk 846.
   
      (2)  EÜT L 145, lk 1; ELT eriväljaanne 9/1, lk 23.